Mihkel Kask

Mihkel Kask (3. november (vkj)/ 16. november 1903 Kabli küla (tänapäeval Tammuru küla), Kilingi vald, Saarde kihelkond, Pärnumaa – 21. märts 1968 Tartu) oli eesti arstiteadlane, Tartu ülikooli professor ja hügieenikateedri juhataja.

Ta astus 1923. aastast Tartu ülikooli arstiteaduskonda ja õppis hügieeni erialal, lõpetas 1929. 1933. aastal kaitses ta doktoriväitekirja "Sugemeid
Tartumaa tervishoiulistest oludest". Aastatel 1935–1936 täiendas Kask Rockefelleri Fondi stipendiaadina end Harvardi ülikoolis.

23. veebruarist 1937 tegi Kask raadiosaadet "Viis minutit tervisele". Teda tituleeriti raadiotohtriks. Alates 1938. aastast oli ta Tartu Ülikooli Kehalise Kasvatuse Instituudi juhataja.

Kask vahistati 29. juunil 1941. Ta vabanes vangistusest 24. novembril 1948. Ta vahistati uuesti 4. jaanuaril 1951, millise vangistuse järgsest asumisest vabanes 29. märtsil 1956. 

Naasmise järel oli ta Tartu ülikooli hügieenikateedri juures esialgu assistent. Seejärel ennistati tema meditsiinidoktori kraad ning 1958. aastast oli ta kateedri juhataja ja 1962. aastast professor.

Ta on maetud Kalamaja talu kalmistule.

2003. aastal avati Mihkel Kase sünnikohas Tammurus mälestuskivi.

Viited

Välislingid
Album Academicum Universitatis Tartuensis 1918-1944
Eesti kommunismiohvrid 1940–1991
Astrid Saava. "Mihkel Kask - 100"
Prof. M. Kask. Tartu Riiklik Ülikool, 29. märts 1968, nr. 10, lk. 4.

Eesti arstiteadlased
Tartu Ülikooli arstiteaduskonna professorid
Arstide Koja liikmed
Eesti Looduseuurijate Seltsi liikmed
Tartu Ülikooli arstiteaduskonna vilistlased
Korporatsioon Sakala liikmed
Eesti represseeritud isikud
Sündinud 1903
Surnud 1968